
Lietuvos mažojo futbolo taurės  bendri varžybų vykdymo nuostatai






2025  metų gegužės 5d.                                                                     VILNIUS

Bendroji dalis

1. Šie nuostatai nustato „Lietuvos mažojo futbolo taurės“ (toliau LMFT) turnyro  organizavimo ir vykdymo tvarką, drausminių nuobaudų skyrimą, o taip pat reglamentuoja kitus su LMFT varžybų organizavimu ir vykdymu susijusius santykius. Visos varžybos, kurias vykdo Lietuvos mažojo futbolo asociacija (toliau LMFA) yra vykdomos vadovaujantis šiais bendrais nuostatais, jeigu LMFA atskiriems turnyrams nėra paruošusi ar priėmusi atskirų varžybų vykdymo nuostatų, taisyklių, ar atskirų sprendimų. 
1. Šie nuostatai negali reglamentuoti su LMFT turnyro varžybomis susijusios ir nesusijusios Asociacijos „Lietuvos mažojo futbolo asociacija“ komercinės veiklos, įsipareigojimų bei prievolių tretiesiems asmenims nustatymo, įgyvendinimo ir vykdymo tvarkos. Šių santykių reguliavimas yra išimtinė LMFA teisė, o veiklos rezultatas yra besąlyginė LMFA nuosavybė. Klubo ar komandos komercinė veikla, susijusi arba nesusijusi su LMFT turnyro varžybomis, įsipareigojimai bei prievolės tretiesiems asmenims ar savo nariams, jų vykdymo ir įgyvendinimo tvarka yra išimtinė to klubo ar komandos teisė ir pareiga. Visi LMFT turnyro nuostatų pakeitimai įsigalioja tik juos patvirtinus LMFA atstovui ir pritarus komandoms.
Registracija LMFT turnyrui ir varžybų dalyviai

1. Oficialia laikoma ta klubo ar komandos registracija bei žaidėjų sąrašas, kuris yra paskelbtas Lietuvos mažojo futbolo asociacijos tinklalapyje, www.minifutbolas.lt. Jokie kiti klubo ar komandos žaidėjų sąrašai neturi oficialios galios. Komandų ir žaidėjų registracija vykdoma tik el. paštu. 
Klubo ar komandos žaidėjų registracijos LMFT turnyrui sąlygos:

1. Klubas ar komanda privalo pateikti nustatytos formos oficialią registracijos paraišką. Paraiškos pateikimo terminą nustato LMFA;
b) Nustatytos formos paraiškoje turi būti nurodyta: komandos pavadinimas, komandos vadovo kontaktai (tel.nr., el. paštas), žaidėjų vardas, pavardė, pozicija, gimimo data (metai, mėnuo, diena). Pateikiamos visų žaidėjų nuotraukos skaitmeniniame formate (JPEG, PNG). 
1. Kiekvienas klubas ar komanda, dalyvaujanti LMFT turnyre, įsipareigoja laikytis LMFT turnyro vykdymo nuostatų ir nustatytų mažojo futbolo žaidimo taisyklių. Kiekvienas klubas ar komanda, dalyvaujanti LMFT turnyre, atsako už savo žaidėjų sveikatos ir fizinę būklę ir, jei yra abejojama bent vieno iš komandos ar klubo žaidėjo sveikata, savo nuožiūra jį privalo nusiųsti medicininiam patikrinimui, kur būtų patikrinta žaidėjo sveikata ir gautas leidimas dalyvauti LMFT turnyre. LMFT turnyro organizatoriai neatsako už žaidėjų fizinę būklę ir sveikatos sutrikimus, įvykusius LMFT turnyro eigoje. Taip pat klubas ar komanda ir žaidėjai patys atsako už savo asmeninius daiktus ir turtą.
1. Kiekvienas klubas ar komanda, dalyvaujanti LMFT turnyre, privalo laikytis garbingo žaidimo taisyklių, laikytis LMFA atstovo/-ų sprendimų, o taip pat įsipareigoja, kad klubas ar komanda, klubo ar komandos steigėjai bei oficialūs asmenys ar žaidėjai susilaikys nuo bet kokių veiksmų kurie gali būti žalingi Lietuvos mažojo futbolo asociacijai. Visi ginčai kylantys tarp asociacijos ir klubų ar komandų visų pirma turi būti sprendžiami LMFT nuostatuose nustatyta tvarka. 
1. Kiekvienam tolimesniam LMFT turnyrui vykdoma atskira komandų ir žaidėjų registracija;

      7. Klubas ar komanda sumoka atitinkamą dalyvio startinį mokestį, kurio dydį ir sumokėjimo terminą nustato LMFA. Į varžybas gali būti neregistruojami klubai ar komandos, kurios yra neįvykdę mokestinių prievolių ar turi įsiskolinimų Lietuvos mažojo futbolo asociacijai. LMFA nustato startinio mokesčio mokėjimo sąlygas ir terminus.

       8. Klubas ar komanda gali registruoti iki 20 žaidėjų.

       9. Žaidėjas gali būti registruojamas tik vienoje komandoje, dalyvaujančioje tame pačiame LMFT turnyre.

       10. Gali būti registruojami ir ne Lietuvos pilietybę turintys asmenys. Šių asmenų skaičius komandoje (klube) neribojamas.

       11. Neregistruojami žaidėjai iš Lietuvos A lygos ir LFF I lygos (su vienintele 15 punkto išimtimi) pirmenybių. Klubas ar komanda gali registruoti žaidėjus iš LFF II lygos. 2025 metų LMFT turnyro paraiškoje, klubai ar komandos gali registruoti neribotą kiekį LFF II lygos žaidėjų. Nustačius faktus kad žaidėjas negalėjo būti registruojamas dėl jo priklausymo Lietuvos A ir LFF I lygos komandoms, žaidėjas/ai turi būti nedelsiant išregistruotas/ti iš LMFT turnyro komandos sąrašo, o nustačius faktus, kad toks žaidėjas/ai dalyvavo ir LMFT turnyro rungtynėse, tų rungtynių rezultatas anuliuojamas ir prasižengusiai komandai užskaitomas techninis pralaimėjimas rezultatu 0-5. Šiuo atveju techninis pralaimėjimas gali būti skirtas net ir nesant priešininko komandos protesto. Taip pat šiuo atveju yra netaikomi protesto padavimo terminai, tačiau visi techniniai sprendimai gali būti priimti tik dėl paskutinių to klubo ar komandos rungtynių (kurios įvyko iki paaiškėjus šiems faktams). 

Žaidėjų statuso taisyklės

       12. Asmenys, dalyvaujantys LMFT turnyre turi būti užregistruoti oficialiame LMFA varžybų dalyvių registre (www.minifutbolas.lt). Klubas ar komanda norinti užregistruoti žaidėją privalo LMFA pateikti jo nuotrauką ir kitus nustatytus duomenis (vardas, pavardė, gimimo data, pozicija). Žaidėjas negali būti registruojamas, jeigu nepateikti aukščiau paminėti duomenys arba duomenys pateikti netvarkingoje ir reikalavimų neatitinkančioje formoje.
       13. Profesionalus žaidėjas – žaidėjas turintis galiojantį profesionalaus sportininko kontraktą su Lietuvos ar bet kurios kitos šalies futbolo klubu. 
        14. Lietuvos A ir I  lygos žaidėjai - visi žaidėjai kurie yra registruoti atitinkamų lygų komandų paraiškose.
        15. Žaidėjas nelaikomas Lietuvos A ir I lygos žaidėju tik tokiu atveju, jeigu turi raštišką patvirtinimą iš komandos, kad iki Taurės turnyro yra iš jos išregistruotas. Tačiau komanda Taurės turnyrui gali registruoti ne daugiau vieno tokio žaidėjo.
        16. Žaidėjas gali dalyvauti ir kituose Lietuvoje rengiamuose mėgėjų čempionatuose ar varžybose.

Bendros LMFT turnyro  rungtynių vykdymo taisyklės

      17. Atsižvelgiant į 2025 metų Taurės turnyre dalyvaujančių komandų skaičių, prieš turnyrą bus nustatyta A ir B grupių sudarymo tvarka bei rungtynių trukmė. Dvi geriausios A ir B grupės patenka į Taurės turnyro pusfinalius.

      18. Varžybos vykdomos remiantis bendromis futbolo taisyklėmis su šiuose nuostatuose žemiau nurodytomis išimtimis:
1. Žaidžiama be nuošalių;
1. Rungtynėse keitimų skaičius neribojamas. Visi keitimai turi būti atliekami prie vidurio linijos ir tada, kai kamuolys yra ne žaidime. Atliekant keitimą nebūtina informuoti rungtynių teisėjo;
1. Rungtynių pradžioje, pirmu smūgiu iš aikštės vidurio galima pelnyti įvartį;
1. Negalimi jokie „padkatai“ kai šalia yra varžovas. Slystant galima bandyti išmušti kamuolį iš užribio arba išmušti kamuolį, lekiantį į tuščius vartus;
1. Iš užribio kamuolys įmetamas rankomis. Jeigu išmetant kamuolį iš užribio, kamuolys pateko į vartus nepaliestas nei vieno žaidėjo, įvartis neįskaitomas;
1. Gavęs geltoną kortelę, žaidėjas turi palikti aikštelę, o jo komanda 3 minutes tęsia rungtynes vienu žaidėju mažiau. Po 3 minučių į aikštę žaidėjas gali grįžti. Jeigu žaidėjo nuobaudos laikotarpiu buvo pelnytas varžovų įvartis, komanda gali rungtyniauti pilnos sudėties;
1. Gavęs raudoną kortelę, žaidėjas šalinamas iš aikštės, o jo komanda 10 minučių tęsia rungtynes vienu žaidėju mažiau. Po 10 minučių į aikštę gali įeiti kitas žaidėjas, o gavęs raudoną kortelę grįžti nebegali. Jeigu žaidėjo nuobaudos laikotarpiu buvo pelnytas varžovų įvartis, komanda privalo ir toliau rungtyniauti mažumoje;
1. Geltonos kortelės žaidėjui nesisumuoja. 
1. Po vieneriose rungtynėse gautų dviejų geltonų kortelių, kurios pavirto raudona kortele, pašalintas žaidėjas gali rungtyniauti tiek sekančiose grupės, tiek pusfinalių/finalo ir dėl 3 vietos rungtynėse, su išlyga, kad jeigu iki rungtynių pabaigos likus mažiau negu 10 minučių gaunama antroji geltona kortelė virstanti į raudoną, sekančias rungtynes minėtas žaidėjas gali pradėti tik  nuo 11-tos rungtynių minutės. Komanda naujas varžybas pradeda pilnos sudėties. Platesni draudimai galioja šių nuostatų 42 punkte;
1. Pusfinalių/finalo ir dėl 3 vietos rungtynėse, komandų vadovai ir/ar kapitonai gali paimti po vieną minutės pertraukėlę, prieš tai įspėję rungtynių teisėją;
1. Už pražangą baudos aikštelėje skiriamas 9 metrų baudinys;
1. Vartininkas kamuolį į žaidimą įveda koja. Tokiu smūgiu pelnytas įvartis yra įskaitomas;
1. Vartininkas rungtynių metu, baudos aikštelėje pagavęs kamuolį į rankas, mesdamas kamuolį gali pelnyti įvartį; 
1. Baudos ar laisvo smūgio metu priešininkų komandos žaidėjai turi atsitraukti nuo kamuolio ne mažiau kaip 5 metrus. Tik baudos smūgio metu galima pelnyti tiesioginį įvartį;
1. Pusfinalių ir dėl vietų rungtynėms pasibaigus lygiosiomis, skiriami ne 9 metrų baudiniai, tačiau „bulitai“ (kaip ledo ritulyje). 

      19. Klubai ar komandos prieš varžybas privalo teisėjui ir priešininkų komandai pateikti iš anksto užpildytą nustatytos formos komandos paraišką. Paraiškoje pažymimi dalyvaujantys žaidėjai ir jų marškinėlių numeriai. Rungtynių paraiškoje gali būti registruojami ne daugiau kaip 20 žaidėjų ir 3 oficialūs asmenys. Varžybų dalyvių registracija turi būti baigta iki rungtynių pradžios. 

       20. Į rungtynių paraišką neįrašytas asmuo negali dalyvauti rungtynėse. Klubui ar komandai, pažeidusiai šį punktą, užskaitomas pralaimėjimas 0:5. Taip pat į paraišką draudžiama įrašyti asmenį neturintį teisės dalyvauti rungtynėse (drausminės nuobaudos, diskvalifikacija). Klubui ar komandai pažeidusiai šį punktą užskaitomas pralaimėjimas 0:5. Klubas ar komanda pilnai atsako už rungtynių paraiškoje pateikiamų duomenų tikslumą. 

       21. Klubų ar komandų užimamos vietos turnyrinėje lentelėje nustatomos pagal surinktų taškų sumą. Už pergalę skiriami 3 taškai, už lygiąsias 1 taškas, už pralaimėjimą 0 taškų.

 22. Dviem ar daugiau klubų ar komandų, surinkus vienodai taškų, aukštesnę vietą turnyrinėje lentelėje lemia:
0. tarpusavio rungtynių rezultatas;
0. tarpusavio pelnytų taškų skaičius;
0. bendras tarpusavio įmuštų bei praleistų įvarčių skirtumas;
0. didesnis tarpusavio įmuštų įvarčių skaičius;
0. didesnis pergalių skaičius;
0. burtai.


Žaidėjų aprangos

 23. LMFT turnyre klubų ar komandų žaidėjai privalo vilkėti sportinę aprangą, kuriai keliami šie reikalavimai:
1. Žaidėjų marškinėlių, nugaros pusėje, turi būti užrašytas, marškinėlių spalvai kontrastingas, žaidėjo numeris. Komandos žaidėjų numeriai negali kartotis; 
1. Žaidėjų marškinėliai turi būti vienodi (tipas ir spalva). Tos pačios spalvos, bet skirtingą marginimą turintys marškinėliai nėra tinkami;
1. Žaidėjų šortai turi būti vienodos spalvos. Žaidėjams (išskyrus vartininkus) neleidžiama mūvėti ilgų, bet kokio tipo kelnių. Po šortais leidžiama dėvėti ilgas, šortų spalvos termines (pirmo sluoksnio) kelnes;
1. Žaidėjų getrai (kojinės) turi būti vienodos spalvos;
1. Rekomenduojama naudoti konkretaus miesto stadiono dangai skirtą avalynę; 
1. Draudžiama naudoti sportinę avalynę metaliniais „šipais“; 
1. Žaidėjams rekomenduojama žaisti su apsaugomis;
1. Vartininkas privalo turėti kitos, nei savo ir priešininkų komandos žaidėjų spalvos marškinėlius su numeriu arba privalo užsidėti atitinkamos spalvos skirtuką;
1. Sportinė apranga turi būti be papildomų priedų ar aksesuarų. 
24. Ant žaidybinės aprangos galima talpinti neribotą kiekį reklamų, tačiau žaidėjo numeris turi būti aiškiai matomas.
25. Kiekvienas klubas ar komanda turi pasirūpinti skirtingos spalvos apranga ar vienodos spalvos skirtukais, jei ji sutampa su priešininkų komandos apranga. 
Teisėjai ir teisėjavimas

      26. LMFT turnyrui varžyboms teisėjus skiria LMFA atstovas. Rungtynėms teisėjauja vienas aikštės teisėjas. Svarbiausioms LMFT turnyro rungtynėms galima dviejų teisėjų brigada.

      27. Teisėjai negali būti susiję su aikštėje esančiomis komandomis, t.y. būti komandų atstovais, žaidėjais, treneriais.

     28. Teisėjai privalo būti geros sportinės formos bei pasiruošę varžyboms.

     29. Varžybų metu teisėjai vilki LMFA nustatytą aprangą.

     30. Varžybų metu teisėjams draudžiama pasirodyti apsvaigus nuo alkoholio, narkotinių ar kitokių psichotropinių medžiagų.

     31. Rungtynių teisėjas ir klubai ar komandos privalo atvykti į LMFT turnyrą ne mažiau kaip likus 30 min. iki pradžios. Klubui ar komandai laiku neatvykus į rungtynes (vėluojant) komandos laukiama 10 minučių nuo numatyto rungtynių laiko pradžios. Iškilus nenumatytiems atvejams, rungtynių teisėjas su LMFA atstovo leidimu gali pratęsti vėluojančios komandos laukimo (atvykimo) laiką, tačiau ne ilgiau kaip 25 minutes. 

32. Jei turnyras neįvyko dėl LMFA kaltės (neatvyko teisėjai, miestas/organizatorius nesilaikė savo įsipareigojimų, liūtis ar kitas force majeure faktorius) tai LMFT turnyras turi būti pravestas dar kartą, vėlesniu laikotarpiu. Tokiu atveju, LMFA atstovas su klubais ar komandomis sprendžia iškilusius klausimus.

33. Rungtynių teisėjas privalo pildyti rungtynių protokolą. Abi komandos prieš rungtynes ir po rungtynių turi teisę pareikalauti iš turnyro organizatorių pateikti priešininkų komandos žaidėjų paraišką rungtynėms. Taip pat kiekvienas klubas ar komanda turi teisę paprašyti teisėjo padėti patikslinti arba nustatyti priešininkų komandos žaidėjų asmenybes. Jeigu klubas ar komanda teisėjo bei priešininko komandos reikalavimu atsisako patikslinti arba padėti nustatyti rungtynėse dalyvavusio žaidėjo asmenybę, tai yra pagrindas užprotestuoti rungtynių rezultatą. Apie tai teisėjas būtinai turi padaryti įrašą protokole ir iš karto po rungtynių pateikti savo raportą varžybų organizatoriams.
Protestai

34. Klubas ar komanda, norinti pateikti protestą, privalo apie tai įspėti rungtynių teisėją ir varžovų komandos oficialius asmenis. Trumpi protesto motyvai iš karto pasibaigus rungtynėms įrašomi varžybų protokole. 

35. Protestus nagrinėja LMFA atstovas/-ai drauge su teisėjais bei komandų vadovais. Esant situacijoms, kurios neapibrėžtos LMFT turnyro nuostatuose, LMFA atstovas/-ai, teisėjai ir komandų vadovai, turi vadovautis bendrais teisingumo ir protingumo kriterijais.

36. Protestai gali būti išsprendžiami ir be LMFA atstovo/-ų bei teisėjų įsikišimo. Tokiu atveju klubo ar komandos atsakovo atstovas rungtynių protokole privalo padaryti įrašą, kad visiškai sutinka su protesto motyvais ir argumentais. Tokiu atveju klubui ar komandai iš karto užskaitomas tech. pralaimėjimas rezultatu 0-5.

37. Protestai negali būti pateikti dėl faktinių teisėjo priimtų sprendimų.

38. Protestai nenagrinėjami, jeigu:
0. yra praleisti protesto pateikimo terminai nurodyti 34 punkte.
0. protestą padavęs klubas ar komanda raštu nepateikia oficialaus klubo paaiškinimo dėl paduodamo protesto.
Drausminės taisyklės

39. Šios taisyklės reglamentuoja nuobaudų skyrimą už šių nuostatų pažeidimus. Sprendimus žaidėjų drausmės klausimais bei nuobaudas jiems skiria ir priima vienasmeniškai LMFA atstovas/-ai.

40. Nagrinėjant protestus arba rimtus incidentus privalo dalyvauti ir teikti paaiškinimus suinteresuotų klubų atstovai, žaidėjai bei kiti suinteresuoti asmenys. 

41. Klubai ar komandos atsako už:
0. žaidėjų, oficialių asmenų elgesį rungtynių metu;
0. savo sirgalių elgesį;
0. LMFT turnyro varžybų nuostatų laikymąsi.
Klubas ar komanda pilnai atsako už savo oficialių asmenų, trenerių ir sirgalių elgesį rungtynių metu. Jeigu dėl netinkamo šių asmenų elgesio prieš rungtynes, rungtynių metu ir po rungtynių kyla rimti incidentai, arba šie asmenys nesilaiko etiško ir korektiško elgesio taisyklių, tai klubui gali būti skiriama drausminė sankcija (įspėjimas arba pašalinimas iš turnyro). Tokiu atveju startinis mokestis nėra grąžinamas.

42. Žaidėjams gali būti taikomos šios nuobaudos:

42.1 Diskvalifikacija vienerioms rungtynėms už:

Diskvalifikacija vienerioms rungtynėms už tiesioginę raudoną kortelę dėl sekančių priežasčių:
„paskutinės vilties“ pražangą;
šiurkštų žaidimą;
pakartotinus ginčus su teisėju dėl jo priimtų sprendimų;
netinkamą elgesį (raudona kortelė).

42.2 Diskvalifikacija dvejoms rungtynėms už:

Per vienerias rungtynes gautą geltoną ir tiesioginę raudoną kortelę pagal 40.1 punkto pažeidimus. Kitais atvejais diskvalifikacija atsižvelgiant į raudonos kortelės priežastis gali būti ir didesnė.

42.3 Diskvalifikacija trejoms rungtynėms už:

a) Už gautą raudoną kortelę dėl ypač grubaus ir šiukštaus tyčinio žaidimo, turėjusio rimtų pasekmių (žaidėjo trauma, sužeidimas ir t.t.)
b) Už rungtynių teisėjo įžeidimą necenzūriniais žodžiais arba gestais, žaidėjų arba kitų rungtynėse dalyvaujančių varžybų dalyvių įžeidimą, necenzūrinių žodžių ir gestų naudojimą, kitą labai nekorektišką bei nesportišką elgesį;

42.4 Diskvalifikacija mažiausiai penkerioms rungtynėms arba nustatytam laikotarpiui už:

Žaidėjų arba kitų rungtynėse dalyvaujančių ir po rungtynių dalyvavusių varžybų dalyvių, teisėjų, žiūrovų užpuolimą (fizinės jėgos panaudojimą).
Šiuo atveju be žaidėjo diskvalifikavimo klubui ar komandai gali būti taikomos ir papildomos drausminės sankcijos (bauda iki 100 Eur).


43. Įspėjimų ir pašalinimų žaidėjams apskaitą privalo vesti patys LMFT turnyre dalyvaujantys klubai ar komandos bei žaidėjai ir LMFA atstovas. Dėl LMFT turnyro administratoriaus kaltės nepaskelbtos drausminės nuobaudos ar geltonos kortelės vis tiek turi privalomąją galią. Tokio žaidėjo dalyvavimas rungtynėse yra pakankamas pagrindas protestui paduoti. Nustačius faktą, kad rungtynėse dalyvavo žaidėjas kuris tam neturėjo teisės dėl raudonos kortelės, komandai užskaitomas techninis pralaimėjimas 0:5. Šiuo atveju techninis pralaimėjimas užskaitomas net ir nesant dėl to priešininkų komandos protesto. 

44. Žaidėjų drausminės nuobaudos pasibaigus LMFT turnyrui yra panaikinamos ir į sekantį sezoną neperkeliamos. Ši nuostata netaikoma toms drausminėms nuobaudoms kurios buvo skirtos įvykus ypatingiems incidentams ir žaidėjas buvo diskvalifikuotas tam tikram laikotarpiui/terminui, o taip pat nuobaudoms kurios buvo skirtos patiems klubams.

45. Kitos drausminės sankcijos: 
45.1 Minimalus komandos žaidėjų skaičius aikštelėje yra šeši žaidėjai (penki + vienas). Jei komandos sudėtyje yra mažiau žaidėjų, tai varžybos nevykdomos ir laikoma, kad komanda neatvyko į rungtynes. Šiuo atveju varžybos jokiu būdu negali būti vykdomos pasikviečiant kitos komandos žaidėjus ar neregistruotus žaidėjus arba pašalinius asmenis. 
45.2 Klubas ar komanda, savavališkai ar teisėjo sprendimu nutraukusi rungtynes (palikusi aikštę), esamas rezultatas anuliuojamas ir nusižengusiai komandai užskaitomas pralaimėjimas, rezultatu 0:5. Klubui ar komandai nėra grąžinamas LMFT turnyro startinis mokestis

46. Įspėjimas arba 25 Eur bauda skiriama, jei komanda ar klubas per vienerias varžybas gauna 4 ir daugiau nuobaudų. Geltona kortelė skaitoma kaip viena, raudona kortelė kaip dvi nuobaudos (tose pačiose rungtynėse gautos dvi geltonos kortelės ir kaip to pasekmė parodyta raudona kortelė yra užskaitomos kaip dvi kortelės, o jei tose pačiose rungtynėse žaidėjui yra parodyta geltona kortelė, o po to tiesioginė raudona kortelė, tai bus skaitoma kaip trys kortelės). 

47. Atskirais ir ypatingais atvejais LMFA atstovas atsižvelgdamas į pažeidimo pobūdį, kaltės laipsnį ir kitas svarbias aplinkybes gali priimti ir visai kitokį negu šiuose nuostatuose numatytą sprendimą bei taikyti kitokias drausmines sankcijas. Taip pat, atskirais ypatingais atvejais, kaip papildoma drausminė priemonė už žaidėjų, klubo ar komandos oficialų asmenų ir sirgalių netinkamą elgesį ir sukeltus incidentus, nuostatų pažeidimus ir kt. gali būti taikomos papildomos drausminės sankcijos tiek klubui ar komandai, tiek konkrečiam asmeniui.

Apdovanojimai ir Čempionų Lyga

48. LMFT turnyro  pirmos vietos laimėtojams įteikiama Nugalėtojų Taurė. Visiems prizininkams atitenka medalių komplektas po 20 vnt. 
49. Klubui ar komandai nugalėjusiai LMFT turnyre suteikiama teisė atstovauti Lietuvą 2025m. Čempionų Lygos turnyre „Winners Team“ licenzijos pagrindu. Likusioms motyvuotoms LMFT turnyro komandoms suteikiamos vardinės „Contract Team“ licenzijos. Finansiniai kelionės, apgyvendinimo bei dalyvavimo turnyre klausimai, yra paties klubo ar komandos atsakomybėje.

Nenumatyti atvejai

50. Visus nuostatuose nenumatytus atvejus sprendžia LMFA atstovas/-ai. LMFA atstovo/-ų sprendimai yra galutiniai.

